open-index/open-wikipedia-markdown huggingface dataset:
Dobrynja

**Dobrynja** () oli Vladimir Suuren äidin veli ja myös Vladimirin kasvattaja. Hänestä on venäläisissä kansantaruissa tehty voittamaton sankari.

Dobrynjan elämä ja vaikutus Vladimiriin on kyseenalainen kysymys. Varmaa näyttäisi olevan se, että hänen sisarensa Maluša oli Vladimirin äiti. Yleisesti hyväksyttynä pidetään myös sitä, että Dobrynjan suku toimi sijaishallitsijoina Novgorodissa. Dobrynjan seuraajia olivat hänen poikansa Konstantin Dobrynitš sekä pojanpoika Ostromir.  

Novgorodin kronikan mukaan ruhtinas Svjatoslav I lähetti vuonna 970 aviottoman poikansa Vladimirin Novgorodin hallitsijaksi mukanaan enonsa Dobrynja, joka toimi Vladimirin neuvonantajana. Yhdeksän vuotta myöhemmin Dobrynja auttoi Vladimiria syöksemään vallasta velipuolensa Jaropolkin. 

Vladimirin otettua Kiovan haltuunsa Dobrynja nimitettiin Novgorodiin sijaishallitsijaksi. Hän auttoi siskonpoikaansa Vladimiria vuonna 985 sotaretkellä Volgan Bulgariaa vastaan. Hän pystytti myös Perunin epäjumalankuvan Olhavanjoen rantatöyräälle. Kiovan siirtyessä kristinuskoon hänen väitetään pakottaneen novgorodilaiset kristityiksi "tulen avulla".
Historioitsija Vasili Tatištševin mukaan piispa Joona Korsunialainen kärsi myös väkivallasta pakanoiden noustessa kapinaan, jossa he polttivat Dobrynjan talon sekä tappoivat hänen vaimonsa ja muita hänen perheenjäseniään.

## Lähteet

* 

## Aiheesta muualla
*В. Н. Татищев. Собрание сочинений: В 8-ми томах: Т. 1. История Российская. Часть 1: — Репринт с изд. 1963, 1964 гг.. — М.: Ладомир, 1994. — С. 500. (Vasili Tatištšev: Venäjän historia)
Elokuvavuosi 1912

Tässä artikkelissa käsitellään **vuoden [[1912]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Margaretaa ajetaan takaa]]*
* *[[Rusthollari Pettersonin Helsinginmatka]]*

## Aiheesta muualla
*
Rogned

**Rogned** (962–1002) on slaavilainen muoto skandinaavisesta nimestä **Ragnhild**, jonka isä Ragnvald (slaavilaisittain: Rogvolod) *tuli meren takaa* (ilmeisesti Skandinaviasta) ja perusti Polatskin (nykyisen Valko-Venäjän alueelle) 900-luvun puolivälissä. 

Historioitsijat olettavat, että Rogned oli Norjan kuninkaallista Ynglinga-sukua. Noin vuonna 980 ruhtinas Vladimir Suuri vaati Polatskin ruhtinaalta Rogvolodilta tytärtä vaimokseen, mutta tytär ei suostunut, vaan halusi mennä naimisiin Vladimirin velipuolen, Kiovan ruhtinas Jaropolkin kanssa. Tästä suuttuneena Vladimir hyökkäsi Polotskiin, tappoi Rognedin vanhemmat ja pakotti Rognedin kanssaan naimisiin. 

Rogned synnytti Vladimirille useita lapsia, 4 poikaa: 
* Jaroslav Viisas, Kiovan ruhtinas 
* Isjaslav, peri äidiltään Polotskin ruhtinaskunnan
* Vsevolod, Volynian ruhtinas
* Mstislav, Tšernigovin ruhtinas

sekä 3 tytärtä: Predslava, Puolan kuningas Boleslaus I Rohkean jalkavaimo, Premislava ja Mstislava. 

Norjalaisen saagan mukaan Rogned osallistui salaliittoon Vladimiria vastaan ja pyysi vanhinta poikaansa Izjaslavia tappamaan Vladimirin. Sen epäonnistuttua heidät molemmat lähetettiin Polotskiin. Izjaslavin suku oli Polotskin ruhtinaskunnan hallitsijoina uudessa Izjaslavlin kaupungissa aina mongolien hyökkäyksiin asti 1200-luvulla.

Vladimir kääntyi kristityksi vuonna 988 ja otti bysanttilaisen prinsessa Anna Porfyrogenitan vaimokseen. Sitä ennen Vladimirin oli erottava kaikista edellisistä vaimoistaan, myös Rognedista. Tämän jälkeen Rogned teki luostarilupauksen ja otti nimen nunna Anastasia.

Noin vuonna 1825 runoilija Kondrati Rylejev kirjoitti runon *Rogneda*. Tästä runosta sai aiheensa myös Aleksandr Serovin ooppera *Rogneda*, jonka ensi-ilta oli vuonna 1865.
Rogvolod

**Rogvolod** (; noin 920 – 978) oli ensimmäinen hallitsija, joka on mainittu Polatskin ruhtinaskunnan yhteydessä (hallitsi 945–978). Nestorin kronikka mainitsee hänet nimellä Рогъволодъ, joka on ilmeisesti slaavilaistettu versio hänen muinaisskandinaavisesta nimestään *Ragnvald*. Hän tuli meren takaa, ilmeisesti Skandinaviasta, ja perusti Polatskin 900-luvun puolivälissä. Nestorin kronikan mukaan Vladimir Suuri halusi liittoutua hänen kanssaan ja ottaa vaimokseen hänen tyttärensä Rognedin, mutta tytär kieltäytyi. Tämän jälkeen Vladimir hyökkäsi Polotskiin ja surmasi Rogvolodin ja muun perheen. Rognedin hän otti vaimokseen ja vei mukanaan Kiovaan.

## Lähteet
* 

### Viitteet

## Aiheesta muualla
* Oleg Łatyszonek, Ales’ Bely. On the Scandinavian origin of Rahvalod // Annus Albaruthenicus/Год беларускі №6. 2005.
* Rogvolod Prince of Polotsk at ancestry.com
Puhtaus ja vaara

**Puhtaus ja vaara** (*Purity and Danger*) on Mary Douglasin kirjoittama kirja, joka edustaa teorialtaan symbolista antropologiaa. Kirjassaan Douglas esittää teoriansa ihmisen ajattelusta: miten siihen liittyvät käsitykset puhtaudesta ja saastumisesta. Douglasin teoria on kategoriateoreettinen. Hänen mukaansa ihminen näkee maailman kategorioiden kautta. Kategorioiden rakentaminen synnyttää kuitenkin anomalioita eli poikkeuksia ja epäsäännöllisyyttä, jotka voivat esiintyä yhteisön ajattelussa kulttuurista riippuen joko uhkana tai voimavarana. Usein anomaliaan liitetään uskomus pyhyydestä tai saastaisuudesta, puhtaasta tai epäpuhtaasta.

## Lika
Lika nousee *Puhtaus ja vaara* -teoksessa keskeiseksi käsitteeksi. Douglas selittää lian lainaamalla lordi Chesterfieldin lausahdusta: ”Lika on ainetta väärässä paikassa”. Lika loukkaa järjestystä, ja siksi se koetaan usein uhkana. Douglasin mukaan likaan liittyvät toiminnot erotteleminen, puhdistaminen, rajojen vetäminen ja rajojen rikkomisesta rankaiseminen on tapa luoda järjestystä muuten sekavalta tuntuviin kokemuksiin. Lian karttaminen ei ole pelonsekaista tai järjetöntä. Se voi olla luovaa toimintaa. Lian poistaminen on positiivinen yritys järjestää ympäristöä. Lika on myös suhteellista. Esimerkiksi ruoka on puhdasta lautasella, mutta paidalle tipahtaessa se muuttuu liaksi.

## Pyhä
Douglas määrittelee pyhän heprean kielen sanan *qdš* (’Jumalalle erotettu’) perusteella. Pyhä on erilleen asetettu. Se on eheä, kokonainen ja täydellinen. Ihmisillä on taipumus luoda käsityksiä siitä, mikä on pyhää ja arvostettavaa.

## Lähteet
Eenireaktio

**Eenireaktio** on eenin (kaksoissidoksellinen, allyylisessä asemassa sijaitsevan vedyn sisältävä yhdiste, esimerkiksi alkeeni) ja enofiilin (kaksois- tai kolmoissidoksen sisältävä yhdiste) välinen reaktio, jossa tapahtuu vedyn siirtyminen ja toisiintuminen.

## Reagenssit ja mekanismi
Eenireaktioissa eeninä voi olla yksinkertainen alkeeni kuten propeeni. Eenireaktioissa eeniä voidaan pitää nukleofiilinä ja sen kanssa reagoivaa elektrofiiliä kutsutaan enofiiliksi. Yksinkertaisten eenien tapauksessa enofiilin tulee olla hyvin reaktiivinen, esimerkiksi maleiinianhydridi. Myös muut yhdisteet voivat toimia enofiileinä. Tällaisia ovat muun muassa karbonyyliyhdisteet, jolloin reaktiota kutsutaan karbonyyli-eenireaktioksi, imiinit ja nitriilioksidit. Karbonyyli-eenireaktioissa tuote on tyydyttymätön alkoholi. Erityisesti karbonyylieenireaktioita katalysoivat Lewis-hapot kuten alumiinikloridi. Molekyylinsisäiset eli intramolekulaariset eenireaktiot tapahtuvat helpommin kuin kahden molekyylin väliset intermolekulaariset eenireaktiot, jotka vaativat tapahtuakseen usein korkean lämpötilan.

Eenireaktioiden reaktiomekanismi ei ole täysin selvä. Reaktion tapahtumisesta sekä yhtäaikaisprosessina perisyklisenä reaktiona että vaiheittaisena reaktiona, jossa muodostuu välituotteena karbokationi, on todisteita. Eenireaktiossa eenin kaksoissidoksen π-molekyyliorbitaali ja allyylisessa asemassa olevan vetyatomin σ-orbitaali muodostavat yhdessä reagoivan korkeimmalla energiatilalla sijaitsevan molekyyliorbitaalin eli HOMO:n. Matalimmalla energiatilalla sijaitseva miehittämätön molekyyliorbitaali eli LUMO on enofiilinen hajottava π*-orbitaali. Reaktiossa muodostuu rengasrakenteinen siirtymätila. Lewis-katalysoitu eenireaktio tapahtuu todennäköisemmin vaiheittaisen kuin perisyklisen reaktiomekanismin mukaisesti.
:

## Lähteet
Black Country Communion

**Black Country Communion** oli vuosina 2009–2013 toiminut superyhtye. Sen muodostivat yhdysvaltalainen blueskitaristi Joe Bonamassa, aikaisemmin muun muassa Deep Purplessa laulanut Glenn Hughes, Led Zeppelin -yhtyeen rumpalin John Bonhamin poika Jason Bonham sekä muun muassa Dream Theaterissa mukana ollut kosketinsoittaja Derek Sherinian. Nimensä yhtye sai Englannin Länsi-Midlandsin teollisuusalueen kutsumanimestä ”Black Country”, josta Hughes ja Bonham ovat kotoisin.

Hughesin ja Bonamassan Los Angelesissa perustama yhtye julkaisi kolme albumia. Maaliskuussa 2013 Joe Bonamassa ilmoitti eroavansa Black Country Communionista erimielisyyksien vuoksi ja kielsi samalla muita jatkamasta vanhalla nimellä. Derek Sherinian liittyi myöhemmin Bonamassan omaan yhtyeeseen. Hughes sekä Bonham puolestaan perustivat uuden yhtyeen California Breed, jonka debyyttialbumi ilmestyy toukokuussa 2014. Huhtikuussa 2016 yhtye kuitenkin julkaisi ilmoituksen jatkavansa yhteistyötä ja suunnittelevansa uuden albumin tekoa. Albumi *[[BCCIV]]* julkaistiin syyskuussa 2017, ja se nousi 7. sijalle Britannian albumilistalla.

## Diskografia
### Studioalbumit
* 
* 
* 
* 
* 

### Livealbumit
* 

### Singlet
* Collide (2017)

### Musiikkivideot
* The Great Divide (2010)
* Man in the Middle (2011)
* Afterglow (2012)
* Confessor (2012)
* Midnight Sun (2012)
* This is Your Time (2012)
* Collide (2017)
* The Last Song for My Resting Place (2017)
* Over My Head (2017)
* Sway (2017)
* Wanderlust (2018)
* Love Remains (2018)

## Lähteet

## Aiheesta muualla
Michael Latta

**Michael Latta** (s. 25. toukokuuta 1991 St. Clements, Ontario, Kanada) on kanadalainen jääkiekkoilija, jolla ei ole pelaajasopimusta tällä hetkellä. Pelipaikaltaan Latta on keskushyökkääjä. Hän on pelannut ammattilaisurallaan lähinnä AHL-liigassa, mutta myös 113 ottelua NHL-liigassa.

## Ura
Ennen ammattilaisuraansa Latta pelasi juniorikiekkoa OHL:ssä Ottawa 67's:ssä ja Guelph Stormissa.

Nashville Predators teki 14. huhtikuuta 2010 Lattan kanssa kolmivuotisen NHL:n tulokassopimuksen. Hän pelasi sopimuksensa aikana vain Predatorsin AHL:ssä pelaavassa farmijoukkue Milwaukee Admiralsissa. 

NHL:n siirtorajalla kaudella 2012–2013 Predators kauppasi Lattan 3. huhtikuuta 2013 Martin Eratin kanssa Washington Capitalsiin vastineeksi Filip Forsbergistä.

Latta teki NHL-debyyttinsä Capitalsissa kaudella 2013–2014. Ensimmäisen maalinsa Latta teki 15. marraskuuta 2013 Detroit Red Wingsiä vastaan. Latta teki kesällä 2016 yhden vuoden sopimuksen Los Angeles Kingsin kanssa. Hänet myytin kauden aikana Chicago Blackhawksiin vaihdossa Cameron Schillingiin. Paikkaa NHL-joukkueessa ei auennnut, joten AHL-liigassa vietettyjen vuosien jälkeen hän suuntasi vuonna 2018 KHL-liigan Kunlun Red Stariin. Hän oli kauden jälkeen kuitenkin marraskuuhun 2019 asti ilman sopimusta, jolloin hän solmi loppukauden kestävän sopimuksen SHL-liigan Färjestad BK:n kanssa.

Latta oli taas ilman sopimusta kauden päättymisen jälkeen jopa tammikuuhun 2021 asti. Tällöin hän suuntasi Itävaltaan ja Graz 99ersiin, jonne hän ei myöskään jatkosopimusta kauden jälkeen solminut. Lokakuussa 2021 hän solmi Extraligan HC Litvínon kanssa lyhyen kaksi kuukautta kestäneen sopimuksen, jossa oli optio loppukaudesta. Optiota ei kuitenkaan käytetty, minkä vuoksi Latta oli joulukuusta 2021 lähtien vapaa etsimään itselleen uuden seuran. Lopulta hän helmikuussa 2022 solmi loppukauden kestävän sopimuksen Itävallan Graz 99ersin, jossa hän oli ollut myös vuotta aiemmin.

Kaudella 2022–2023 Latta ei ole vielä pelannut missään joukkueessa.

## Tilastot

## Lähteet
* 
* 
* 

### Viitteet
Janne Mustonen

**Janne Mustonen** (s. 16. lokakuuta 1979 Imatra) on suomalainen taikuri ja jonglööri.

Mustonen aloitti taikatemppujen harrastamisen 1990-luvun alkupuolella ja ensimmäinen virallinen esiintyminen oli vuonna 1995. Vuosien varrella hän on kouluttanut itseään muun muassa alan kotimaisissa kongresseissa, suorittanut taikuuden täydennyskoulutuksen ja sirkustaiteen erikoistumisopinnot Turun taideakatemiassa.

Hän on esiintynyt useana kesänä Imatralla Irti-teatterin kesäteatterissa. Vuonna 2002 Mustonen oli mukana perustamassa Imatralle Sirkus Soihtua, jonka ohjaajana ja toiminnanjohtajana hän toimi vuosina 2002–2012. Soihtu on voittanut Nuorisosirkusliiton Sirkusfestarit -tapahtumassa kokonaisuuksien sarjan pääpalkinnon (2007).

Kesällä 2012 Mustonen toteutti laajan kansainvälisen katuesiintymiskiertueen. Yhdessä esiintyjäkollegansa J-P Pirisen kanssa hän matkusti Euroopan halki esiintyen suurkaupunkien kaduilla. Tästä matkasta tuotettiin myös kahdeksanosainen nettitelevisiosarja *Grand Tour*.

Kesällä 2013 Mustonen asetti haasteen itselleen Facebookissa ja päätyi ajamaan yksipyöräisellä Kouvolasta Lappeenrantaan.

Mustonen on tunnettu siitä, että hän tuo esityksissään voimakkaasti esille eteläkarjalaista iloista ja välitöntä kulttuuri-identiteettiään ja tämä onkin yksi hänen tavaramerkeistään: leppoisa ja hauska karjalainen olemus ja esiintymistyyli.

Mustonen on maailmassa ainoa, joka jongleeraa keilapalloa, sapelia ja tapparaa yksipyöräisellä samalla ajaen. Esityksen lopuksi Mustonen jongleeraa kolmelle käynnissä olevalla moottorisahalla. Kyseinen temppu on jongleerauksen hengenvaarallinen klassikko.

Mustonen teki Guinnessin maailmanennätyksen kolmen moottorisahan jongleerauksessa 28.7.2018. Ennätys mitataan kiinniotettujen heittojen määrässä, edellinen ennätys oli 94 heittoa ja Jannen uusi ennätys on 98 heittoa.

Huhtikuussa 2018 Hänet valittiin Evento Awards -vuoden esiintyjäksi.

## Lähteet

## Aiheesta muualla
* 
* http://www.komediasirkus.com/#popular 
*http://www.taikuri-jongloori.fi
Lila Tretikov

**Lila Tretikov** (; s. 25. tammikuuta 1978 Moskova) on venäläissyntyinen ohjelmistoasiantuntija. Tretikov nimitettiin toukokuussa 2014 Wikimedia-säätiön toimitusjohtajaksi. Ennen valintaansa hän toimi tietojohtajana asiakkuudenhallintaan keskittyneessä SugarCRM-ohjelmistoyrityksessä. Tretikov erosi Wikimedia-säätiön johtotehtävästään vuonna 2016. Hänen seuraajakseen Wikimedia-säätiön toiminnanjohtajana tuli Katherine Maher. 

Tretikovilla on nimissään useita patentteja liittyen tietoaineistoihin ja dynaamisiin ohjelmointiympäristöihin.

## Lähteet

## Aiheesta muualla

*User:LilaTretikov, käyttäjäsivu 
*Why SugarCRM Hired A CIO, Forbesin videohaastattelu vuodelta 2011
Snogeholmin linna

**Snogeholmin linna** on rakennus Ruotsissa Sjöbon kunnassa. Linna on rakennettu 1860-luvulla ranskalaiseen barokkityyliin. Von Heidekenin perhe osti linnan vuonna 1989. He myivät linnan vuonna 2011 Snogeholms Gård AB:lle.

Retkeilyalue Snogeholmin lähellä on suosittu vierailukohde, jossa vierailee arviolta 300 000 kävijää vuosittain. 

## Lähteet

## Aiheesta muualla

* Linnan kotisivut 
* Linnan esittely Sjöbon kunnan sivuilla
Lievijärvi

**Lievijärvi** on Satakunnassa Kokemäellä Kauvatsalla sijaitseva järvi, joka kuuluu Kokemäenjoen vesistön Kauvatsanjoen ala-osan alueeseen. Se saa vetensä ympäröivistä metsistä ja laskee vedet Kauvatsanjokeen Kuoppalanjoen kautta.

## Maantiede
Järven pinta-ala on 116 hehtaaria, pituus 2,2 kilometriä ja leveys 1,4 kilometriä. Järven luusua sijaitsee länsirannalla, josta alkava 2,9 kilometriä pitkä Kuoppalanjoki laskee Kauvatsanjokeen. Pätkysjärven laskuoja Pätkyksenoja on kilometrin mittainen. Aurajärvi laskee suo-ojia myöten, mutta jatkanee Auranojaa myöten ja laskee Lievijärveen Jyränlahdessa. Metsäojia laskee järveen runsaasti.

Järven rantaviiva on 13,5 kilometriä pitkä ja ranta on pääosin moreeni- ja kalliopohjaista metsämaastoa. Järven itä- ja pohjoisrannoilla on ojitettua metsäistä suomaata. Loma-asuntoja on järvellä parisenkymmentä ja maatiloja kaksi.

Lievijärvi on muodoltaan kaksiosainen. Järven itäpuoliskolla on paljon saaria, kun taas länsipuolella niitä ei ole lainkaan. Puoliskoja erottaa kaksi niemeä, etelästä Torkkelinnokka ja pohjoisesta Pitkänokka.

## Luonto
Pintavesityypiltään Lievijärvi kuuluu mataliin runsashumuksisiin järviin. Järvi kemiallinen tila on luokiteltu hyväksi, ja Kuoppalanjoen keskivaiheilla onkin kalankasvatusaltaita. Se kuuluu Kokemäenjoen vesienhoitoalueeseen, ja sen tilaa seurataan koko ajan.

## Historiaa
Torppari Johan Henricsson Kolumäki asui Kuoppalankoskella Kolumäen torppaa Kauvatsan Lievikoskella. Hän sai vuonna 1835 luvan laskea Lievijärven vedenpintaa. Syntyneelle vesijättömaalle hän raivasi kaksi viljelyyn tarkoitettua kappaletta. Toisen pinta-ala oli 1 tynnyrinala ja 25 kapanalaa ja toisen 2 tynnyrinalaa ja 20 kapanalaa. Suomen Talousseura palkitsi hänet vuonna 1835 tästä työstä hopeamitalilla. Järven laskua anottiin myös vuosina 1876 ja 1898.

## Lähteet

## Aiheesta muualla
* Kalapaikka.fi: Lievijärvi
* Järviwiki: Lievijärvi
* Satakuntaliitto: Lievijärven kalliot 
* Kauvatsan Metsästysyhdistys: Galleria 
* Kokemäenjoki.net: Lievijärvi
Magic Mike

**Magic Mike** on vuonna 2012 ensi-iltansa saanut Steven Soderberghin ohjaama draamakomediaelokuva. Sen pääosissa ovat Channing Tatum, Alex Pettyfer, Cody Horn, Matt Bomer, Olivia Munn, Joe Manganiello ja Matthew McConaughey.

## Näyttelijät

## Vastaanotto
*Ilta-Sanomissa* Timo Malmi valitteli, ettei tämä Soderberghin kaupallinen viritelmä – jolle hän kuitenkin antoi kaksi ja puoli tähteä viidestä – tarjoa juuri muuta kuin paljaita miesvartaloita..

## Jatko-osa
Elokuvan jatko-osa *[[Magic Mike XXL]]* sai  ensi-iltansa heinäkuussa 2015.

## Lähteet

## Aiheesta muualla
* Virallinen sivusto 
*
Jay Beagle

**Jay Beagle** (s. 16. lokakuuta 1985 Calgary, Alberta, Kanada) on kanadalainen jääkiekkoilija, joka pelaa NHL-joukkue Arizona Coyotesissa.

## Ura
Beagle pelasi ECHL:ssä Idaho Steelheadsissa kaudella 2006–2007, jolloin teki kahdeksassa ottelussa kymmenen pistettä. Kaudella 2007–2008 hän teki 64 pelissä 37 pistettä pelatessaan AHL-joukkue Hershey Bearsissa.

Beagle teki NHL-debyyttinsä 11. helmikuuta 2009 New York Rangersia vastaan. Hän laukoi kolme kertaa kohti maalia. Hänet oli nostettu korvaamaan loukkaantunutta Alexander Seminiä. 17. marraskuuta 2009 hän sai ensimmäisen NHL-pisteensä syöttäessään Matt Bradleyn tekemän voittomaalin Rangersia vastaan. Ensimmäisen maalinsa Beagle teki 23. marraskuuta Ottawa Senatorsia vastaan.

Beagle teki 15. heinäkuuta 2010 Capitalsin kanssa kaksivuotisen jatkosopimuksen. 15. joulukuuta 2010 hänet nostettiin Hersheystää NHL:n puolelle.

5. heinäkuuta 2012 Beagle teki kolmivuotisen jatkosopimuksen Capitalsin kanssa.

## Tilastot

## Lähteet
* 
* 
* 

### Viitteet
Mario Is Missing!

**Mario Is Missing!** on vuonna  julkaistu opetuspeli. Se julkaistiin ensiksi DOS:lle ja Macintoshille ja myöhemmin vuonna  Nintendo Entertainment Systemille ja Super Nintendo Entertainment Systemille. 

Pelissä Bowser on kidnapannut Marion ja Luigi lähtee yhdessä Yoshin kanssa pelastamaan häntä. Pelissä opetetetaan maantietoa.

## Lähteet

## Aiheesta muualla
*
Panssarikalat

**Panssarikalat** voi tarkoittaa jompaakumpaa seuraavista sukupuuttoon kuolleista kalojen ryhmistä:

*alkukalat (*Ostracodermi*), ordoviki-, siluuri- ja devonikaudella elänyt leuattomien kalojen ryhmä
*panssarihait (*Placodermi*), siluuri- ja devonikaudella elänyt kalojen luokka
Mikko Ojanen

**Mikko Ojanen** on suomalainen tietokirjailija ja yritysvalmentaja. Koulutukseltaan hän on kasvatustieteiden ja kauppatieteiden maisteri. Ojanen on kehittänyt Kaswu-nimisen myyntivalmennusmenetelmän.

## Tuotanto
*Kaswu - Opettaminen on myymistä, myyminen opettamista (Minerva 2008)

*Pelisilmää asiakassuhteisiin – Arjen taktiikaa myyntiin (Talentum 2010)

*Reseptejä asiakassuhteisiin – Asiakasta ei jätetä (Talentum 2013)

*Kaswu (Kaswu 2014)
*Otatko opiksesi? (Kaswu 2019)

## Lähteet
MMM Yeah

"**MMM Yeah**" on yhdysvaltalaisen pop-laulaja Austin Mahonen kappale hänen The Secret -debyyttialbumiltaan. Kappaleella vierailee kuubalais-yhdysvaltalainen räppäri Pitbull. Kappale julkaistiin Yhdysvalloissa digitaalisesti ladattavana 26. tammikuuta 2014. Kappaleen kertosäe sisältää samanlaisuuksia Lidell Townsellin kappaleen "Nu Nu" kanssa.

"MMM Yeah" oli ensimmäisellä listaviikollaan Billboard Hot 100 -listan 60. sijalla, mikä oli Mahonen paras sijoitus kyseisellä listalla. Kappale oli 29. sijalla *Billboard* Pop Songs -listalla.

## Kappalelista

**Digitaalinen lataus**

# "Mmm Yeah" (feat. Pitbull) - 3:51

## Lähteet
Teemu Harjukari ja Taivaanrannanmaalarit

**Teemu Harjukari ja Taivaanrannanmaalarit** on suomalainen tanssiyhtye, joka tuli tunnetuksi tanssilavoilta Suomen Tanssiorkestereiden Mestaruudesta (2003) ja "Kesäillan valssi" -televisio-ohjelmasta lähtien vuoteen 2020 saakka. Syksyllä 2020 orkesteri jäi tauolle  keulahahmo Harjukarin jatkaessa keikkailua soolona.

Teemu Harjukari soitti ennen Taivaanrannanmaalareita useissa muissa orkestereissa, kuten Kari Vepsän ja Reijo Taipaleen orkestereissa. Hän on myös kirjoittanut kappaleita muille artisteille. Teemu on myös muusikkosukua, hänen enonsa oli tangokuningas Kari Piironen ja äiti laulaja-imitaattori Vuokko Piironen.

## Jäsenet
* Teemu Harjukari – laulu, harmonikka, saksofoni 
* Olli Leppänen – kitara, laulu
* Tommi Huuskonen – bassokitara, laulu
* Esa Parikka – rummut, laulu

## Diskografia
* 
* 
* 
* 
* 

## Lähteet

## Aiheesta muualla
* Kotisivu
Michel Miklík

**Michel Miklík** (s. 31. heinäkuuta 1982) on slovakialainen jääkiekkoilija, joka edustaa Extraligassa pelaavaa HC Košicea. Hänen pelipaikkansa on vasen laitahyökkääjä. Aiemmin Miklík on pääasiassa pelannut kotimaansa pääsarjatason lisäksi myös KHL-liigassa. Miklík kuuluu myös Slovakian jääkiekkomaajoukkueeseen, jonka kokoonpanossa hän voitti hopeaa vuoden 2012 maailmanmestaruuskilpailuista.

## Ura
Miklík liittyi SM-liigaseura JYPiin kesken kauden 2016–2017. Tammikuussa 2017 hän loukkaantui vakavasti HIFK:n Joe Finleyn taklauksessa. Miklík sai useita hoitoa vaativia vammoja. Hän palasi kaukaloon kuuden viikon sairausloman jälkeen.

Miklík palasi syksyllä 2017 takaisin JYPin kokoonpanoon vietettyään ensin kauden alkupuolen Slovakian kolmannella sarjatasolla HC Bratislavassa. Tammikuussa 2018 osapuolet kuitenkin purkivat sopimuksensa yhteisymmärryksessä.

## Yksityiselämä
Miklikiä vastaan nostettiin keväällä 2018 Keski-Suomen käräjäoikeudessa syyte törkeästä rattijuopumuksesta, liikenneturvallisuuden vaarantamisesta ja haitanteosta virkamiehelle. Hänellä oli tekohetkellä veressään 1,98 promillea alkoholia.

## Tilastot

## Lähteet
* 

### Viitteet
Spinnin’ Records

**Spinnin' Records** on itsenäinen alankomaalainen levy-yhtiö, jonka perustivat Eelko van Kooten ja Roger de Graaf vuonna 1999. Heidän päätuotannon lisäksi Spinnin' Records ylläpitää myös kahtakymmentä muuta levy-yhtiötä, kuten Sander van Doornin Doorn Recordsia, Afrojackin Wall Recordingsia, Tieston Musical Freedomia, Sidney Samsonsin Rock the Houzea, Swanky Tunesin Showlandiä sekä Dimitri Vegas & Like Miken Smash the Housea, joista kaikki keskittyy pääosin progressiiviseen houseen ja electro houseen. Warner Music Group osti Spinnin’ Recordsin 100 miljoonalla eurolla syyskuussa 2017.https://www.wmg.com/news/warner-music-group-acquires-spinnin-records-30066

## Artistit

 
*33'Degree's 
*4 Strings
*Abel Ramos
*Afrojack
*Alesso
*Audien
*Basto!
*Beatfreakz
*Bingo Players
*Bobby Burns
*Booty Luv
*Borgore
*Borgeous
*Blackmashers
*Candyland
*Cash Cash
*Cédric Gervais
*Curbi
*Daddy's Groove
*Deorro
*Danny Avila
*Danny Howard
*Digitalism
*Dimitri Vegas & Like Mike
*Dirty Disco Youth
*Dota Project
*Dr Kucho!

*DVBBS
*EDX
*Eddie Amador
*Edward Maya
*Eminence
*Eric Prydz
*Firebeatz
*Ian Carey
*Jay Hardway
*Jose De Mara
*Jordy Dazz
*Judge Jules
*Julian Jordan
*Kaskade
*Koen Groeneveld
*KSHMR
*LVNDSCAPE
*Landis
*Leon Bolier
*Leventina
*Lucky Luq
*MaRLo
*Marc Mysterio
*Marco V
*Marcus Schossow
*Mark Simmons
*Martin Garrix
*Max Vangeli

*MEM
*Michael Calfan
*Milk Inc.
*MOTi
*Nash & Lake
*NERVO
*Oliver Ortman
*Oliver Heldens
*New World Sound
*Nicky Romero
*Peter Gelderblom
*Promise Land
*Quintino
*R3hab
*Radion6
*Ray & Anita
*Richard Beynon
*Richie Romano
*RobTeq
*Ron van den Beuken
*Sikdope
*Sander van Doorn 
*Sandro Silva
*Suyano
*Sebastien Drums
*Showtek

*Sidney Samson
*Sied van Riel
*Simon Patterson
*Spirit Tag
*Shermanology
*Starkillers
*Studio Killers
*Sunnery James & Ryan Marciano
*Tchami
*Thomas Newson
*Tim Mason
*Tony Junior
*Tommy Trash
*TV Noise
*TAITO
*Ummet Ozcan
*UNIVZ
*Vallanto
*Whelan & Di Scala
*Yellow Claw
*Yolanda Be Cool
*Yves V
*VINAI
*Zedd
*ZIGGY

## Levy-yhtiöt

 

* 2Play Records
* Abzolut
* Bitte Ein Beat
* Confidence Recordings
* Couture
* Dark Beatz
* Doorn Records
* Fudge Records
* Funkalicious
* Housequake Recordings 
* Jinx Records
* Konverted

* Liquid Recordings
* Lucky Star Records
* Made In NL
* Magnetize
* MJ.RecordsUK
* MusicAllStars
* Musical Freedom 
* Nasty Tunes
* Natural Born Grooves Recordings
* Night Vision
* OXYGEN Recordings
* PonyPlay Records

* Raw Sessions Recordings
* Rebel Yard
* Reset Records
* Rock The Houze
* Rootz
* RR Recordings
* Showland
* Skink
* Smash The House
* Sneakerz MUZIK
* Spinnin' Bundles
* Spinnin' Deep

* SPRS
* Streamlined Recordings
* Sunrise Recordings
* SupersoniQ
* Tech Essentials
* Tone Diary Recordings
* Tytanium Recordings
* Wall Recordings
* We The Ministry
* With Love Music
* Work Records 
* Natch Recordings 

## Lähteet
FIFA 15

**FIFA 15** on EA Canadan kehittämä ja Electronic Artsin julkaisema ''FIFA''-pelisarjan kahdeskymmenestoinen julkaisu. Se julkaistiin syyskuun viimeisellä viikolla 2014. *FIFA 15* julkaistiin monelle eri alustalle. Pelin kannessa on sarjan edellisten pelien tapaan Lionel Messi. 

Peli käyttää EA Sportsin Ignite-pelimoottoria. 

Peli sisältää ensimmäistä kertaa kaikki 20 Englannin valioliigan stadionia.

## Uudistukset
* Dynaaminen pelipäivä
* Päivitetty joukkueen hallinta
* Uuden sukupolven maalivahdit
* Päivitetyt pelisuunnitelmat
* Uuden sukupolven grafiikat
* Elävä katsomo
* Pelaajien ohjattavuutta lisätty
* Pelaajien kohtaukset parannettu
* Match Day Live
* Kaikki Englannin Valioliigan areenat
* Parannettu Ultimate Team
* Price ranget Ultimate Teamiin

## Joukkueet

### Seurajoukkueet
Pelissä on yksi uusi liiga, Turkin Superliiga. Brasilian Campeonato Brasileiro Série A poistuu pelistä lisenssiongelmien takia. Italian Serie A on nyt täysin lisensoitu.

*
**Saudi-Arabian valioliiga

*
**Argentiinan 1. divisioona

*/
**A-League

*
**Itävallan Bundesliiga

*
**Jupiler Pro League

*
**Chilen 1. divisioona

*
**Bundesliiga
**2. Bundesliiga

*
**Categoría Primera A

*
**K League Classic

*
**Tanskan Superliiga

*
**Skotlannin valioliiga

*
**Primera División
**Segunda División

* / 
**Major League Soccer

*/
**Ligue 1
**Ligue 2

*
**Eredivisie

* / 
**Englannin Valioliiga
**Englannin mestaruussarja
**Englannin ykkösliiga
**Englannin kakkosliiga

*/
**League of Ireland

*
**Serie A
**Serie B

*
**Primera División de México

*
**Tippeligaen

*
**Ekstraklasa

*
**Primeira Liga

*
**Venäjän valioliiga

*
**Allsvenskan

*/
**Raiffeisen Super League

*
**Turkin Superliiga

### Muun maailman seurajoukkueet
Pelissä on kolme fiktiojoukkuetta, adidas All-Stars, World XI ja Classic XI

* Kaizer Chiefs
* Orlando Pirates
* Olympiakos FC
* PAOK FC
* Panathinaikos FC
* MLS All-Stars
* Rangers FC
* FK Šah’tar Donetsk

### Maajoukkueet
Maajoukkueet ovat täysin samat kuin FIFA 14:ssä.

*  Argentiina
*  Australia
*  Itävalta
*  Belgia
*  Bolivia
*  Brasilia
*  Bulgaria
*  Chile
*  Kolumbia
*  Norsunluurannikko
*  Tšekki
*  Tanska
*  Ecuador
*  Egypti
*  Englanti
*  Suomi

*  Ranska
*  Saksa
*  Kreikka
*  Unkari
*  Intia
*  Irlanti
*  Italia
*  Etelä-Korea
*  Meksiko
*  Alankomaat
*  Uusi-Seelanti
*  Pohjois-Irlanti
*  Norja
*  Paraguay
*  Peru
*  Puola

*  Portugali
*  Romania
*  Venäjä
*  Skotlanti
*  Slovenia
*  Etelä-Afrikka
*  Espanja
*  Ruotsi
*  Sveitsi
*  Turkki
*  Yhdysvallat
*  Uruguay
*  Venezuela
*  Wales 

## Lähteet
* http://www.tsmplug.com/games/fifa-2015-release-date/
* http://www.fifplay.com/fifa15/ 

### Viitteet
Satu Huttunen

**Satu Orvokki Huttunen**, o.s. **Pulkkinen** (s. 27. syyskuuta 1945 Sotkamo) on Oulun yliopiston kasvien ekofysiologian ja ympäristöekologian professori emerita. 

Huttunen syntyi kirvesmies Sulo Pulkkisen ja toimistosihteeri Sirkka Achrénin perheeseen.  Hänen puolisonsa vuodesta 1965 on Jouko Huttunen (s. 1944). Huttunen  tuli ylioppilaaksi Kajaanin tyttölyseosta 1965 ja opiskeli Oulun yliopistossa, josta hän valmistui filosofian kandidaatiksi 1972 ja lisensiaatiksi 1974 ja väitteli tohtoriksi 1975. Suomen Akatemian tutkimusassistentti sekä nuorempi ja vanhempi tutkija hän oli useaan otteeseen 1975–1983, sitten Oulun yliopiston kasvitieteen dosentti 1980–1989, va. apulaisprofessori 1983–1983 sekä professori 1989–2012. Yliopiston hallituksen jäsen Huttunen oli 1988–1990 ja Metsäntutkimuslaitoksen johtokunnan jäsen 1991–1997. Suomen luonnonsuojeluliiton puheenjohtajana Huttunen toimi 1991–1994. Hänet valittiin Vuoden naiseksi 1986.  

Anja Kurikan maalaama Satu Huttusen muotokuva paljastettiin Oulun yliopiston kasvitieteellisessä puutarhassa 28. tammikuuta 2014.

## Lähteet

## Aiheesta muualla
* Satu Huttunen: Metsät muuttuvassa ilmastossa. Alailmakehän otsoni ongelmana. (Aktuumi 3/2007, ss. 16-17) (Viitattu 13.5.2014)
Gold (Sandhjan albumi)

**Gold** on suomalais-guyanalaisen poplaulaja Sandhjan esikoisalbumi, joka julkaistiin 23. toukokuuta 2014. Artisti työsti ensimmäistä albumiaan viiden vuoden ajan. YleX-radiokanava valitsi albumin viikon albumikseen viikolla 20, jolloin albumi oli jo yli viikon ennen julkaisuaan kanavan verkkosivuilla kuultavissa ennakkoon. Ennakkoon 19. toukokuuta Spotifyssa julkaistulla versiolla on mukana kaksi bonuskappaletta, jotka eivät sisälly CD- ja digitaaliselle versiolle.

Albumin ensimmäinen single, ”Hold Me”, julkaistiin 15. marraskuuta 2013. Vaikka kappale ei ole noussut myyntilistoille, se kuitenkin nousi  parhaimmillaan Suomen 12:nneksi soitetuimmaksi radiokappaleeksi. Toinen single, ”Gold”, julkaistiin 7. maaliskuuta 2014. Kesäkuussa kappale nousi 71:nneksi soitetuimmaksi radiokappaleeksi.

## Kappaleet

## Arvostelut
* Soundi: 

## Lähteet
Hyvinkäänkylä

**Hyvinkäänkylä** on kaupunginosa ja kylä Hyvinkäällä. Se käsittää Uudenmaankadun osuuden Vehkojalta Åvikille ja sen ympäristöä sekä Hyvinkään sairaalan. Hyvinkäänkylä on Hyvinkään vanhin kaupunginosa, ja se mainittiin ensimmäisen kerran vuonna 1495 nimellä *Höffinge*. Siellä sijaitsi 1600–1800-luvuilla kestikievari vuoteen 1862 asti. Hyvinkäänkylä kuului aikoinaan Nurmijärven pitäjään ennen irtautumistaan vuonna 1917 osaksi Hyvinkäätä. 

Hyvinkäänkylän koulu aloitti toimintansa 1875, ja vuonna 1891 sille valmistui oma rakennus. Se toimii nykyisin nuorisotalona. Nykyinen Hyvinkäänkylän kivikoulu rakennettiin vuonna 1955.

## Lähteet
Hakkerietiikka ja informaatioajan henki

**Hakkerietiikka ja informaatioajan henki** (*The Hacker Ethic and the Spirit of the Information Age*) on Pekka Himasen hakkerietiikkaa käsittelevä teos vuodelta 2001. Kirjan alkusanat on kirjoittanut Linus Torvalds ja jälkisanat Manuel Castells. Tekijän suomennoksen on julkaissut WSOY vuonna 2001. 

## Aiheesta muualla
* Antti Hautamäki: Hakkerietiikka ja informaatioajan henki . Tonnikala.net.
* Heikki Valkama: Tarkastamo: Hakkerietikkaa. Ylioppilaslehti 30.3.2001.
* J. P. Roos: Hakkerietiikka ja informaatioajan henki. Yhteiskuntapolitiikka 2001.
* Tero-Markus Saarimaa: Informaatioromantiikkaa . Niin & näin 2/2001.
* Juha Haataja: Hakkerietiikka ja informaatioajan henki. Tietoyhteys 2001.
Lena Dunham

**Lena Dunham** (s. 13. toukokuuta 1986 New York, New York, Yhdysvallat) on yhdysvaltalainen elokuvantekijä ja näyttelijä. Hänet tunnetaan muun muassa luomastaan televisiosarjasta *[[Girls]]*, jota hän myös käsikirjoittanut, ohjannut, tuottanut. Hän myös näyttelee sarjassa pääosaa Hannah Horvathia, josta hänet palkittiin parhaan naispääosan Golden Globella vuonna 2013. *Girls* palkittiin parhaan musikaali- tai komediasarjan Golden Globella vuonna 2013. Dunham on saanut sarjasta kahdeksan Emmy-ehdokkuutta käsikirjoittajana, ohjaajana, näyttelijänä ja tuottajana. Dunham on ensimmäinen nainen, joka on saanut Directors Guild of America Award -palkinnon parhaasta ohjauksesta komediasarjassa.

Dunham lopetti kokonaan päihteiden käytön vuonna 2020 ja avioitui syyskuussa 2021 englantilais-perulaisen muusikon Luis Felberin kanssa.

## Lähteet

## Aiheesta muualla

*
Tony Hale

**Anthony ”Tony” Russell Hale** (s. 30. syyskuuta 1970 New York, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa *[[Sukuvika]]* ja *[[Rouva varapresidentti]]*, josta hänet palkittiin parhaan miessivuosan Emmyllä vuonna 2013.

## Lähteet

## Aiheesta muualla
*
James Cosmo

**James Cosmo** (s. 24. toukokuuta 1948 Clydebank, Skotlanti) on skotlantilainen näyttelijä. Hänet tunnetaan muun muassa rooleistaan elokuvissa *[[Highlander – kuolematon]]* (1986), *[[Braveheart – taipumaton]]* (1995), *[[Trainspotting]]* (1996), *[[Troija (elokuva)|Troija]]* (2004), *[[Narnian tarinat: Velho ja leijona]]* (2005), *[[Rakkaani merikapteeni]]* (2022) sekä televisiosarjassa *[[Game of Thrones]]*.  

## Lähteet

  

## Aiheesta muualla

*
Drogheda

**Drogheda** () on Irlannin itärannikolla oleva pieni teollisuuskaupunki. Se sijaitsee 50 kilometriä Dublinista pohjoiseen. Kaupunki sijaitsee Boynejoen varrella. 

## Historia
Droghedan lähistöllä on ollut asutusta jo 3200 eaa. Kaupunki on ollut merkittävä keskus keskiajalla, jolloin se oli vankkojen muurien ympäröimä. Nykyään alkuperäisistä kymmenestä portista on vielä jäljellä 1200-luvulla rakennettu portti, *St. Laurence Gate*. Vuonna 1690 kaupungin lähistöllä käytiin Boynen taistelu. Korkealla kaupungin yläpuolella sijaitsevassa vuonna 1808 rakennetussa *Millmount*in Martello-tornissa on nykyään kaupungin sotaisasta historiasta kertova museo. Torni vaurioitui pahoin Irlannin sisällissodassa vuonna 1922, mutta se on sittemmin kunnostettu. 

## Urheilu
Kaupungin jalkapallojoukkue on Drogheda United FC. 

## Tunnettuja asukkaita
* Pierce Brosnan, näyttelijä
* Mairead McGuinness, poliitikko, Euroopan parlamentin varapuhemies
* Colin O’Donoghue, näyttelijä

## Lähteet
Kankaanpään rautatieasema

**Kankaanpään rautatieasema** (lyh. Kkp) on Kankaanpään keskustan välittömässä läheisyydessä sijaitseva lakkautettu rautatieliikennepaikka. Aseman rakennukset rakennettiin 1930- ja 1940-luvulla VR:n silloisten tyyppipiirustusten mukaan. Samoin Thure Hellströmin piirustuksin rakennettiin myös Kairokosken (silloisen Parkanon) ja Virtain rautatieasemat samalla rataosalla.

Kankaanpään kirkonkylä oli jo ennen rautatien tuloa Pohjois-Satakunnan keskeinen paikka, josta lähtivät maantiet Poriin, Parkanoon, Ikaalisiin, Laviaan ja Honkajoelle. Henkilöjunaliikenne Porin ja Kankaanpään välillä alkoi 1933 ja Kankaanpäästä edelleen Parkanoon 1935. Kun rataosuus valmistui koko pituudeltaan vuonna 1938, Porista oli suora yhteys Kankaanpään kautta Haapamäelle asti. Kankaanpään asema sijoitettiin metsäiseen ja soiseen maastoon pari kilometriä Kankaanpään kirkolta luoteeseen. Taaja-asutus levisi ensin kirkon ja rautatieaseman välille, vähitellen myös laajemmalle. Kankaanpään kirkonkylässä asui 1960-luvulla jo liki 5&nbsp;000 henkeä, ja Kankaanpäästä tuli kauppala vuonna 1967 ja kaupunki vuonna 1972. Kankaanpään alueella sijaitsivat Kankaanpään ja Niinisalon asemien lisäksi Veneskosken ja Hapuojan seisakkeet.

Henkilöliikenne Porin ja Haapamäen välillä lakkautettiin vuonna 1981 ja rataosa Porin Ruosniemestä Kankaanpäähän lakkautettiin kokonaan vuonna 1985, jolloin Kankaanpäästä tuli jälleen radan pääteasema, tällä kerralla Parkanon suunnasta. Kankaanpään asema muutettiin miehittämättömäksi vuonna 1990, tavaraliikenne lopetettiin ja koko liikennepaikka siirtyi osaksi Niinisaloa vuonna 1999. Kankaanpään ja Niinisalon välisen rataosan kunnossapito lopetettiin vuonna 2001. Tällöin pääsy kiskoille suljettiin Niinisalon varuskunnan päästä puomilla ja liikennepaikka lakkasi olemasta lopullisesti. Nykyisin vanha asemarakennus toimii taiteilijakommuunina. Myös sivuraiteet ovat vielä jäljellä ratapihalla, tosin osin jo kasvillisuuden peitossa.

Nykyään Kankaanpään asemalta voi kulkea resiinalla raiteita pitkin Niinisaloon ja toisessa suunnassa Porin Ruosniemeen asti.


Kuva:Kankaanpään asema.JPG|Kankaanpään entinen asemarakennus
Kuva:Kankaanpään ratapiha.JPG|Hylätty ja kasvillisuuden valtaama entinen ratapiha.


## Lähteet
Allison Williams

**Allison Williams** (s. 13. huhtikuuta 1988 Hartford, Connecticut, Yhdysvallat) on yhdysvaltalainen näyttelijä, koomikko ja muusikko. Hänet tunnetaan muun muassa Marnie Michaelsin roolistaan televisiosarjassa *[[Girls]]*. Hänen isänsä on  uutisankkuri Brian Williams. Allison vierailee myös sarjassa *[[The Mindy Project]]* (1. tuotantokausi jakso 11) ja näyttelee Dannyn tyttöystävää.

## Filmografia
### Elokuvat

### Televisio

## Aiheesta muualla

*
Kristofer Hivju

**Kristofer Hivju** (s. 7. joulukuuta 1978 Oslo, Norja) on norjalainen näyttelijä, tuottaja ja käsikirjoittaja. Hänet tunnetaan muun muassa rooleistaan elokuvissa *[[The Thing (vuoden 2011 elokuva)|The Thing]]*, *[[After Earth]]*, ''Fast & Furious 8'' sekä Tormund Giantsbanen roolistaan televisiosarjassa *[[Game of Thrones]]*. Hivjun esittämä Steinar Hovlund korvasi vuonna 2016 Mikael Persbrandtin esittämän kulttihahmo Gunvald Larssonin ruotsalaisessa *[[Beck (elokuvasarja)|Beck]]*-rikoselokuvasarjassa. Hivju esiintyi viimeistä kertaa sarjassa 2020, *Peitetehtävä*-elokuvassa.

## Lähteet

## Aiheesta muualla
*
Ansel Elgort

**Ansel Elgort** (s. 14. maaliskuuta 1994 New York, New York) on yhdysvaltalainen näyttelijä, laulaja ja DJ (taiteilijanimeltään **Ansølo**). Hänet tunnetaan muun muassa rooleistaan elokuvissa *[[Carrie (vuoden 2013 elokuva)|Carrie]]* (2013), *[[Divergent – Outolintu]]* (2014) ja *[[Tähtiin kirjoitettu virhe (elokuva)|Tähtiin kirjoitettu virhe]]* (2014).

Elgort sai parhaan miespääosan Golden Globe -ehdokkuuden elokuvasta *[[Baby Driver]]* (2017).

Vuonna 2021 ensi-iltansa saa Steven Spielbergin ohjaama elokuvamusikaali *[[West Side Story (vuoden 2021 elokuva)|West Side Story]]*, jossa Elgort näyttelee pääosaa Tonya.

## Yksityiselämä
Elgortin isä on Voguen muotivalokuvaaja Arthur Elgort ja äiti oopperaohjaaja ja -tuottaja Grethe Barrett Holby. Ansel on nuorin kolmesta lapsesta, ja hänen siskonsa Sophie on valokuvaaja ja veljensä Warren elokuvantekijä.

## Filmografia

## Lähteet

## Aiheesta muualla

*
Poika tapaa tytön diskossa ...ja muita tarinoita

**Poika tapaa tytön diskossa ...ja muita tarinoita** on rap-kaksikko Kuningas Pähkinän ja Setä Tamun vuonna 2014 julkaisema EP. Se julkaistiin vain internetissä ladattavina mp3-tiedostoina ja suoratoistona.

## Kappaleet
# 
# 
# 

## Aiheesta muualla
EP:n lataussivu
Scandal (televisiosarja)

**Scandal** on  yhdysvaltalainen poliittinen draamasarja, jonka on luonut Shonda Rhimes. *Scandal* alkoi ABC-kanavalla 5. huhtikuuta 2012. Suomessa sarja alkoi Liv-kanavalla 10. marraskuuta 2013. Sarjan pääosassa on Kerry Washington. Washingtonin esittämä hahmo Olivia Pope perustuu osittain George H. W. Bushin lehdistöavustajaan Judy Smithiin.

Washington on saanut Olivia Popen roolistaan kaksi Emmy-ehdokkuutta parhaasta naispääosasta draamasarjassa vuosina 2013 ja 2014 sekä SAG- ja Golden Globe-ehdokkuudet vuonna 2014. Joe Morton palkittiin Emmyllä parhaasta miesvierailijasta draamasarjassa vuonna 2014.

Sarja päättyi kaudelle 7.

## Juoni
Washington D.C.:ssä Valkoisen talon viestintäpäällikkönä uran luonut kriisiviestinnän ammattilainen Olivia Pope on perustanut menestyksekkään kriisinhallintayrityksen nimeltä Olivia Pope & Associates. Pope yhdessä kollegojensa kanssa hoitaa varakkaiden ja tunnettujen asiakkaidensa skandaaleja pois päiväjärjestyksestä ilman lehtien otsikoita. Yrityksen menestyksestä huolimatta Pope ei voi jättää osaa menneisyydestään taaksensa.

## Näyttelijät
### Sivuosissa

## Lähteet

## Aiheesta muualla
*
Vsevolod (Volynian ruhtinas)

**Vsevolod** (983/984 — 1013) oli Volynian ruhtinas. Hän oli Kiovan suuriruhtinas Vladimir Suuren ja Polotskin prinsessa Rognedin poika.

## Elämäkerta
Vsevolod syntyi noin vuosien 983—984 aikana. Hän sai perinnöksi Volynian ruhtinaskunnan, jonka keskuspaikka oli Volodymyr-Volynskyj. Tämä kaupunki mainitaan ensimmäisen kerran historiassa vuonna 988. Sinä vuonna Kiovan suuriruhtinas Vladimir Suuri valloitti volynien ja busanien kaupungin Lodomerin, joka sijaitsi Lugajoen oikealla rannalla. Hän antoi kaupungille oman nimensä Vladimir ja siirsi kaupungin sitten Vsevolodin hallintaan vuonna 988 tai 989.

Turovin ruhtinas Svjatopolk I valloitti Volynian joko 1008 tai 1013, jolloin Vsevolod ei ilmeisesti enää ollut elossa.

## Kirjallisuutta
* Kirja:Войтович Л.: Княжеские династии Восточной Европы (Itä-Euroopan ruhtinassuvut)
* Рыдзевская Е. А. Древняя Русь и Скандинавия IX—XIV вв. М., 1978. 239 с. (Muinainen Rus ja Skandinavia)
* Braun F. Das historische Russland im nordischen Schrifttum des X—XIV. Jahrhunderts //FestschriftEugenMogkzum 70. Geburtstag.-Halle. 1924. S. 157—167
* Jonsson J.R. Svensk Balladtradition. I. Balladkallor och balladtyper. Stockholm, 1967. 296 s.
* Богуславский В. В. Славянская энциклопедия. Киевская Русь — Московия: в 2 т. — М.: Олма-Пресс, 2001. (Kiovan Rus-Moskovia)
* Назаренко А. В. Древняя Русь на международных путях. — М.: Языки русской культуры, 2001. (Muinainen Rus kansainvälisillä reiteillä)
* Древняя Русь в свете зарубежных источников./ под редакцией Е. А. Мельниковой. — М.: Логос, 1999. (Muinainen Rus ulkomaisissa tietolähteissä)
David George Hogarth

**David George Hogarth** (23. toukokuuta 1862 – 6. marraskuuta 1927) oli brittiläinen arkeologi ja tutkija, joka tunnetaan myös yhteyksistään T. E. Lawrenceen ja Arthur Evansiin.

Hogarth puhui sujuvasti ranskaa, saksaa, italiaa, kreikkaa, turkkia ja arabiaa. Hän suoritti arkeologisia kaivauksia Egyptissä, Kreetalla ja Anatoliassa, toimi brittiläisen arkeologisen koulun johtajana Ateenassa, Kreikassa, The Times -lehden sotakirjeenvaihtajana Kreetan kapinassa ja Kreikan–Turkin sodassa 1897, sekä Oxfordissa sijaitsevan Ashmolean Museumin johtajana 1909–1927.

Hogarth oli myös naimisissa ja sai lapsen.

## Lähteet
* 

### Viitteet

## Aiheesta muualla
* Hogarth, D. G. (David George), 1862-1927 gutenberg.org
Travels in Arabia Deserta

**Travels in Arabia Deserta** on brittiläisen runoilijan ja matkailijan Charles Montagu Doughtyn vuonna 1888 julkaisema matkateos. Se ei saavuttanut suosiota ilmestyessään, mutta sitä pidetään nykyään matkakirjallisuuden merkkiteoksena.

## Lähteet
Malik Bendjelloul

**Malik Bendjelloul** (14. syyskuuta 1977 Ystad, Ruotsi – 13. toukokuuta 2014 Tukholma, Ruotsi) oli ruotsalainen elokuvaohjaaja. Hänen tunnetuin ohjauksensa on dokumentti *[[Searching for Sugar Man]]*, joka kertoo folkmuusikko Sixto Rodriguezista.

Bendjelloulin vanhemmat ovat algerialaissyntyinen lääkäri Hacène Bendjelloul ja ruotsalainen kääntäjä ja taidemaalari Veronica Schildt Bendjelloul.

Bendjelloul aloitti 1990 näyttelijänä televisiosarjassa *[[Ebba och Didrik]]*. Hän opiskeli journalismia ja mediatuottamista Kalmarin yliopistossa ja työskenteli vähän aikaa toimittajana ennen kuin siirtyi tekemään lähinnä musiikkidokumentteja Ruotsin televisiolle. Hänen dokumenttiensa aiheita olivat Björk, Kraftwerk, Elton John, Sting ja Rod Stewart. *Searching for Sugar Man* oli alkuun ehdotus jaksoksi tv-ohjelmaan *Kobra* mutta laajeni muutamassa vuodessa täysimittaiseksi elokuvaksi..

*[[Searching for Sugar Man]]* on saanut runsaasti palkintoja, muun muassa ruotsalaisen Sveriges Förenade Filmstudiosin palkinnon. Elokuva oli ehdokkaana useassa sarjassa ruotsalaisen Guldbagge-palkinnon saajaksi. Ulkomaisia palkintoja se on saanut muun muassa brittiläisen Baftan ja yhdysvaltalaisen parhaan dokumentin Oscar-palkinnon. 

Bendjelloul teki itsemurhan 36-vuotiaana toukokuussa 2014.

## Lähteet
Kuu (vuoden 2009 elokuva)

**Kuu** on vuonna 2009 ensi-iltansa saanut Duncan Jonesin ohjaama tieteiselokuva. Elokuva on Jonesin esikoisohjaus.

Elokuva kertoo Sam Bell -nimisestä miehestä (Sam Rockwell), joka ajautuu henkilökohtaiseen kriisiin kun hänen kolmen vuoden mittainen työvuoronsa helium-3-kaivauksella on loppumassa Kuussa. 

## Näyttelijät

## Tuotanto ja vastaanotto
Elokuvan on käsikirjoittanut Jones yhdessä Nathan Parkerin kanssa, ja se kirjoitettiin nimenomaan pääosan esittäjää Sam Rockwellia ajatellen. Elokuva on kunnianosoitus Jonesin ihailemille tieteiselokuville kuten Hiljainen pako, Alien – kahdeksas matkustaja ja Operaatio Outland, jotka keskittyvät uuden teknologian sijasta ihmisiin.

Elokuvalla oli 2,5 miljoonan punnan budjetti. Jones pyrki laskemaan kustannuksia kaikin tavoin ja siksi elokuva on kuvattu studiossa ja siinä on pieni näyttelijäkaarti. Elokuva on kuvattu Lontoossa Shepperton Studios -studioilla, jossa se kuvattiin 33 päivässä.

Elokuva on saanut pääosin myönteisen vastaanoton. Elokuva on saanut Rotten Tomatoes-verkkosivustolla arvosanan 89%, joka perustuu 186 arvioon ja Metacritic-verkkosivustolla arvosanan 67, joka perustuu 29 arvioon. Elokuva voitti myös parhaan brittiläisen elokuvan ja parhaan ohjauksen British Independent Film Awards (BIFA) -palkinnot vuonna 2009.

## Lähteet

## Aiheesta muualla
* 
*
Brooklyn 99

**Brooklyn 99** (*Brooklyn Nine-Nine*) on  yhdysvaltalainen tilannekomediasarja, jonka ovat luoneet Dan Goor ja Michael Schur. Sarjan esittäminen alkoi Yhdysvalloissa Fox-kanavalla 17. syyskuuta 2013. Suomessa sitä on esitetty TV5-kanavalla 3. syyskuuta 2014 lähtien.

## Näyttelijät

## Vastaanotto
Sarjan vastaanotto on ollut pääosin positiivinen. Kriitikoiden arvosteluja keräävällä Metacritic-sivustolla sarjan kriitikoilta saama keskimääräinen arvosana on 70/100.

Sarja palkittiin parhaan musikaali- tai komediasarjan ja parhaan musikaali- tai komediasarjan miespääosan Golden Globe -palkinnoilla vuonna 2014.

## Lähteet

## Aiheesta muualla
*Virallinen sivusto 
*
Vsevolod

**Vsevolod** voi tarkoittaa ainakin seuraavia:

* Vsevolod, miehen etunimi useissa slaavilaisissa kielissä

### Hallitsijoita
* Vsevolod I, Kiovan Rusin ruhtinas 1078–1093
* Vsevolod II, Kiovan Rusin ruhtinas 1139–1146
* Vsevolod III, Vladimirin suuriruhtinas 1176–1212, Rostovin, Jaroslavin ja Kiovan Rusin ruhtinas
* Vsevolod IV, Kiovan Venäjän ruhtinas 1206–1212
* Vsevolod, Volynian ruhtinas noin 988–1013
Kaarlo Koskimies

**Kaarlo Koskimies** voi tarkoittaa ainakin seuraavia henkilöitä:

*Kaarlo (Forsman) Koskimies (1851–1918), lyseonrehtori ja suomentaja
*Kaarlo Koskimies (1881–1951), ylioppilasjohtaja, hallintomies, Uuden Päivän ja Uuden Suomen päätoimittaja
Abdellatif Kechiche

**Abdellatif Kechiche** (; s. 7. joulukuuta 1960 Tunis, Tunisia) on tunisialais-ranskalainen elokuvaohjaaja, näyttelijä ja käsikirjoittaja.
Hän näytteli useissa elokuvissa 1980-ja 1990-luvulla ennen oman elokuvaohjaajan uran alkua. Kechichen ensimmäinen ohjaus oli vuonna 2000 ensi-iltansa saanut *La Faute à Voltaire*.

Kechichen ohjauksista *[[L'esquive]]* (2003) voitti parhaan elokuvan ja parhaan ohjauksen César-palkinnon. *[[La Graine et le mulet]]* (2007) sai parhaan elokuvan ja parhaan ohjauksen Césarin, Venetsian-elokuvajuhlien tuomariston palkinnon ja parhaan ohjaajan Lumières-palkinnon. 

Tunnetuimpiin elokuviin kuuluu *[[Adelen elämä: osat 1 ja 2]]* (2013), josta hänet palkittiin Cannesin elokuvajuhlien Kultaisella palmulla ja joka sai myös parhaan ohjauksen Césarin sekä parhaan ohjaajan Lumièresin. Rohkeana pidetty elokuva kuvaa 15-vuotiaan tytön ensirakkautta kauniiseen sinitukkaiseen taideopiskelijaan. 

## Filmografiaa
Lähteenä mm. 
* *[[La Faute à Voltaire]]* (Poetical Refugee, 2000)
* *[[L'esquive]]* (Games of Love and Change, 2003)
* *[[La Graine et le mulet]]* (The Secrets of the Grain, 2007) 	
* *Sueur* (lyhytelokuva, 2008)
* *Vénus noire* (Black Venus, 2009)
* *[[Adelen elämä: osat 1 ja 2]]* (*La Vie d'Adèle - Chapitres 1 et 2*, Blue is the Warmest Colour; 2013)
* *[[Mektoub My Love : Canto Uno]]* (2016)
* *Soeur Marguerite* (2017)
* *L'Agneau de Dieu* (2017)
* *Mektoub My Love : Intermezzo* (2019)

## Lähteet

## Aiheesta muualla
*
Camille Lepage

**Camille Lepage** (28. tammikuuta 1988 Angers, Ranska – 11. toukokuuta 2014 Bouar, Keski-Afrikan tasavalta) oli ranskalainen valokuvaaja. Hän oli ensimmäinen vuonna 2012 alkaneen Keski-Afrikan kriisin yhteydessä surmansa saanut länsimainen toimittaja.

Lepage opiskeli journalismia Utrechtissa ja Southamptonissa, jonka jälkeen hän toimi valokuvaajana Egyptissä, Etelä-Sudanissa sekä Keski-Afrikan tasavallassa. Lepagen kuvia julkaisivat muun muassa The Guardian, Le Monde ja The Washington Post -sanomalehdet sekä BBC. Keski-Afrikan tasavallassa syksystä 2013 lähtien työskennellyt Lepage löydettiin ammuttuna Bouarin kaupungin lähistöltä toukokuun 12. päivänä 2014. Hän oli edellisen kerran ollut yhteydessä ulkomaailmaan Twitterin välityksellä 6. toukokuuta. Ranskan viranomaiset luonnehtivat Lepagen kuolemaa "salamurhaksi", jolla viitataan siihen, että hänet olisi haluttu surmata tarkoituksella.

## Lähteet